BOSNA I HERCEGOVINA 

FEDERACIJA BOSNE I HERCEGOVINE

TUZLANSKI KANTON 

OPĆINSKI SUD U LUKAVCU 

Broj: 126 0 Mal 176558 22 I

Lukavac, 16.05.2023. godine 


 Općinski sud u Lukavcu, sudija Azra Bojić, u izvršnom postupku tražioca izvršenja BH TELECOM d.d. Sarajevo, Direkcija Tuzla ulica Aleja Alije Izetbegovića beoj 29, protiv izvršenika N.N, ........ bb, Lukavac, radi duga, vrijednost spora 548,10 KM, dana 16.05.2023.godine, donio je

Z A K LJ U Č A K   O   P R O D A J I

1. Određuje se prvo ročište za prodaju popisanih pokretnih stvari izvršenika za dan 22.06.2023. godine u 14,00 sati u prostorijama Općinskog suda u Lukavcu u sobi broj 22, a prodaja će se izvršiti putem usmenog javnog nadmetanja.

2. Predmet javne prodaje je popisana pokretna stvar izvršenika popisana od službenog lica ovog suda i to:

· Tv plazma sive boje marke SIEMENS, 40 inča  - procijenjena vrijednost 300,00 KM

·  Mašina za veš, bijele boje, marke PRIVILEG - procijenjena vrijednost 200,00 KM

· Laptop sive boje, marke  HP - procijenjena vrijednost 200,00 KM

3. Kako se radi o prvom ročištu za javno nadmetanje, pokretna stvar koja je predmet prodaje, ne može se prodati ispod polovine utvrđene vrijednosti u pogledu iznosa njene cijene.  (član 131. stav 1. a u vezi sa članom 89. stav 2. Zakona o izvršnom postupku FBiH, Službene novine FBiH broj 32/03, 52/03, 33/06, 39/06, 39/09, 35/12, 46/16).

4. Ponuđač sa najvećom ponudom dužan je platiti cijenu odmah nakon objavljivanja rezultata ročišta za prodaju. Ako to ne učini, drugi ponuđač će biti proglašen kupcem i biće dužan platiti cijenu koju je ponudio i tako redom;

5. U slučaju da ni jedan ponuđač ne plati cijenu, sud će na zahtjev jedne od stranaka, oglasiti da ročište za prodaju nije uspjelo, a stranka može tražiti u roku od 8 dana zakazivanje novog ročišta. 

6. Sud će postupak obustaviti ako stranka ne predloži održavanje novog ročišta za prodaju u roku iz tačke 5. ovog zaključka ili ako se stvari ne uspiju prodati na drugom ročištu.

7. Ovaj zaključak o prodaji objaviće se na oglasnoj tabli suda, a tražilac izvršenja ga može objaviti i u javnim glasilima, o svome trošku.









                     SUDIJA









        Azra Bojić

Pouka o pravnom lijeku:

Protiv ovog zaključka nije dopušten pravni lijek

